Solcelleanlæg

Et fotovoltaisk-anlæg eller solcelleanlæg kan omfatte en mængde solcellepaneler, en vekselretter (gerne med MPPT), akkumulatorer, dc-adskiller, overstrømsbeskyttelse, montagemateriale, stik mm. – og kabler til at forbinde disse komponenter.

Elnetforbundet eller ø-drift solceller/solcelleanlæg 
Et solcelleanlæg kan enten være forbundet med et offentligt elnet – eller ikke (ø-drift).

Et solcelleanlæg forbundet med et elnet sender den elektriske energi ud i elnettet via en speciel vekselretter. Mellem 2005 og 2013 har den danske nettomålingsordning med årsbaseret elafregning, gjort det væsentligt mere rentabelt at investere i elnetforbundne solcelleanlæg, da dyre akkumulatorer ikke er nødvendige, fordi energioverskuddet kan "gemmes" i elnettet og senere hentes igen uden afgifter indenfor visse rammer.
Nettomålingsordningen i Danmark blev forlænget og udvidet sommeren 2010.

I efteråret 2013 med virkning fra januar 2014 blev nettomålingsordningen ændret fra årsbaseret elafregning til timebaseret elafregning. Fra 2024 ændres systemet til øjebliksafregning.

Et solcelleanlæg som ikke er forbundet med et offentligt elnet (ødrift-solcelleanlæg eller off-grid), kræver en akkumulator-bank eller anden energilagring, hvis man ønsker mulig energi døgnet rundt. En vekselretter er ikke nødvendig, men en solcelleregulator er – og den må gerne have MPPT.

Andet 
Montageomkostninger og montagemateriel fordyres med antal af m2 solcellepaneler. Grundet arealudnyttelse og montageomkostninger samt den lange holdbarhed er monokrystallinske solceller mest udbredt i anlæg op til 6-10 kw.

Solcelle-vekselrettere er en vigtig del i solcelleanlægget i og med at den energi som solcellepaneler generere skal omdannes til vekselstrøm for at kunne sendes på elnettet.
Solcelle-vekselrettere findes fra 200w og op til flere hundrede kw i størrelse og fra 89% virkningsgrad og op til 98%. EU års virkningsgraden for en vekselretter er en normeret målemetode, som beskriver en vekselretters effektivitet set over et normal år. Denne værdi fortæller således, hvor god en vekselretter er til at omdanne energien. Solcelleanlæg efter nettomåleordningen kan i anlæggets levetid producere mere end 170000 kwh.

Verdens største solcelleanlæg/solceller

Danmarks største solcelleanlæg 
I 2022 producerede Danmark ca. 2,1 TWh strøm fra solceller. Samlet kapacitet er 3,3 GW. Elnettets stabilitet udfordres af den stigende mængde solstrøm, og kræver flere afbødende tiltag, hvoraf nogle dog kan ydes fra anlæggene selv. Generelt forventer Energistyrelsen at een Watt solcelle giver omkring 1 kWh/år. De store anlæg ændrer oplevelsen af området.

Landbaseret, Jylland/Fyn

Landbaseret, Østlige Danmark 
Energinet.dk forventer at tilkoble 2 GW solceller på Sjælland og 2 GW på Lolland/Falster før år 2030.

På tag 
Potentialet for solstrøm på tag vurderes at være 49 TWh/år i Danmark, heraf 20 TWh på store tag. I 2022 var prisen 5,9 kroner/Wp på tag, hvor markanlæg koster 3,35 kroner/Wp. Dyrere og mere komplekse installationer er blandt årsagerne til at tag-anlæg udgør en mindre del af dansk strøm end mark-anlæg.

Kilder/referencer

Se også 
 Solenergi
 distribueret elproduktion

Eksterne henvisninger 

 Infografik om solceller og solcelleanlæg
 energibolig.dk: Danfoss bag verdens største solcelleanlæg 

Fotovoltaiske celler
Solkraft